cyanic-selkie/wikianc huggingface dataset:
Afritada
Varianter
Afritada har forskjellige navn etter hv som er hovedingrediensene. Vanligst er afritadang manok (kylling-afritada), afritadang baka (storfe-afritada) og afritadang baboy (svine-afritada). Afritada kan også ha sjømat som hovedingrediens, som fisk (afritadang isda) eller muslinger (afritadang tahong). Afritada kan også kokes på hamonado-manér (med biter av ananas). Denne søte variant kalles vanligvis pineapple afritada Den skal ikke forveksles med pininyahang manok, braissert kylling også med ananas - denne siste er uten tomatsaus.
Lignende retter
Afritada ligner på filippinsk menudo og kaldereta ved det at begge benytter tomatsaus eller bananketchup. Men til menudo inngår det lever, og kaldereta bruker geitekjøtt.
Zou Zhe
Zou Zhe (tradisjonell kinesisk: 鄒喆, forenklet kinesisk: 邹喆, pinyin: Zōu Zhé, Wade-Giles: Tsou Che, stilnavn: «Fanglu» ; født 1636 i Wuxi i provinsen Jiangsu i Kina, død ca. 1708 ) var en kinesisk maler som hadde sitt virke under Qing-dynastiet. Han regnes som en av de åtte mesterne fra Nanjing. Som barn lærte Zou Zhe å male av faren, og han spesialiserte seg i landskaps- og fugl-og-blomstermaleri.
Ranua
Ranua er en kommune i landskapet Lappland i Finland. Kommunen ligger på grensen mellom Lappland og Norra Österbotten
Diplomatfrakk
En diplomatfrakk er en herrefrakk med knelange skjøter (eller skåret like over kneet), som går hele veien rundt. Frakken var populær i victoriansk og edvardiansk tid. En dobbeltradet diplomatfrakk kalles også en «prins Albert» etter dronning Victorias ektemann Albert. Diplomatfrakken er figursydd, har lange ermer og en enkelt splitt bakpå. Andre trekk er atypiske for victoriansk mote: den omvendte kraven, revers med ytterdelen i et annet stoff (som sys fast på frakken). Taljen sys med en horisontal søm i begge sidestykker og med ekstra stykker stoff over taljen som mottrekk til den naturlige draperingen som ellers oppstår.
Livkjole og sjakett, de andre knelange frakkene, har en søm i taljen, men skjøtene har et annet snitt. Diplomatfrakken er den eneste av dem som har ekte knapper foran: (sjaketten har kun én, og livkjolens knapper er kun til pynt).
James Lapine
James Elliot Lapine (født 10. januar 1949) er en amerikansk teater- og filmregissør, dramatiker, manusforfatter og librettist. Han har (per 2022) vunnet tre Tonypriser for beste originalmanus til en musikal; prisene vant han for Into the Woods, Falsettos og Passion. Han samarbeidet ofte med komponisten Stephen Sondheim (1930–2021), og har også hyppig samarbeidet med komponisten William Finn (født i 1952).
Musikal-librettist
Lapine har skrevet librettoen til følgende musikaler; årstallene viser til urpremieren:
Jean Heywood
Jean Heywood (1921–2019) var en britisk skuespiller. Blant rollene var rollen som bestemora til Elliot i filmen Billy Elliot.
Diplomatfrakk
Diplomatfrakken bæres typisk med sorte eller stripede bukser uten oppslag, vest, hvit skjorte og flosshatt.
Hørve
Hørve er en stasjonsby i Odsherred i Odsherred kommune, som ligger i Region Sjælland i Danmark. Byen hadde 2.470 innbyggere i 2019.
Byen ligger 4 km nord for Svinninge, 4 km syd for Fårevejle Stationsby, 20 km vest for Holbæk og 25 km sydvest for kommunesenteret Højby. I sydvest har byen vokst sammen med Vallekilde.
Byen er en stasjonsby, og Hørve stasjon var knutepunkt for den tidligere Hørve-Værslev Jernbane. I Værslevbanens tid oppstod det en bebyggelse rundt stasjonen, med hotell og bakeri, og senere vokste stasjonsbyen sammen med kirkelandsbyen.
Høvre kirke fra 1100-tallet ligger i gamlebyen, nord i byen. Den var tidligere en rundkirke, men ble endret til en «normal» landsbykirke senere. Byen har et bibliotek, og har grunnskole (Vallekilde-Hørve Skole), friskole (Vallekilde-Hørve Friskole) og høyskole (Vallekilde Højskole). Samfunnshuset Hørve Medborgerhus kan brukes til åpne arrangementer, og brukes av kommunens familieavdeling. Hørve Hotell ble bygd i 1921.
Dragsholm slott ligger ca. 6 km nordvest for Hørve.
Friidrett under parapanamerikanske leker 2019 - 100 meter T11 menn
100 meter T11 for menn under Parapanamerikanske leker 2019 ble arrangert i Lima 27. august 2019 kl 19:14 (forsøksheat) og 28. august 2019 kl 15:37 (finale) lokal tid.
T11 er en klasse for blinde utøver innen parafriidrett.
Rekorder
Gjeldende rekorder i klassen T11 før parapanamerikanske leker 2019, og eventuelle nye rekorder satt under lekene:
Forsøksheat
Kvalifisering: Den første i hvert heat (Q) og de to raskeste (q) ellers gikk videre til finaler.
Eric Brown
Eric «Winkle» Brown (født 21. januar 1919 i Leith i England, død 21. februar 2016 i Redhill) var en engelsk testflyver og offiser i Royal Navy under og etter annen verdenskrig. Han fratrådte som kommandør (captain)  i 1970.
Brown er angivelig den testpilot som har testet og fløyet flest forskjellige flytyper i historien og er innehaver av flest registrerte landinger på hangarskip.
Offisielt har Brown prøvefløyet 487 fly, men uoffisielt har han utført flere testflyvninger. Eksempelvis har han prøvefløyet de fleste engelske jagerfly av Spitfire-typen, hvilket krediterer ham for en testflyvning tross testing av flere individuelle modeller.
Morten Loktu
Morten Loktu (født 18. september 1960 i Trondheim) er en norsk næringslivsleder.
Loktu var styreleder ved NTNU fra 2012 til 2013. Han har også vært styrets nestleder i Rosenborg Ballklub.
Han er medlem av Norges Tekniske Vitenskapsakademi.
Askvikmyra naturreservat
Askvikmyra naturreservat ligger 300 meter fra sjøen, vel en kilometer sørvest for Ula tettsted. Den er en mindre skogsmyr i kupert åsterreng.
Myra ligger rundt 30 meter over havet, mens kollene omkring strekker seg til mellom 70 og 90 meters høyde. På myra vokser det dvergutgaver av furu og bjørk. På de våteste stedene er det svartorsump med sverdliljer.
Formålet med fredningen er å bevare et spesielt myrområde med sitt biologiske mangfold i form av naturtyper, økosystemer, arter og naturlige økologiske prosesser. Området er sjeldent og egenartet ved å være en av de aller siste gjenværende myrer med opprinnelig preg som ligger svært nær sjøen.
Liste over flaggbærere for Böhmen under OL
Liste over flaggbærere for Böhmen under OL inneholder samtlige idrettsutøvere som har båret Böhmens flagg under åpningsseremoniene til sommer- og/eller vinter-OL.
Norges Frisørmesterforbund
Norges Frisørmesterforbund (NFF) ble etablert i 1907 og er en bransje- og arbeidsgiverforening for frisør-, negledesign- og hudpleiebedrifter i Norge. Organisasjonen har over 1 500 medlemsbedrifter som sysselsetter vel 6 000 ansatte. NFF er det største forbundet i NHO målt i antall medlemsbedrifter.
NFF har fire prioriterte innsatsområder:
Direktør i NFF er Olav Eikemo. President i NFF er Aud Schjødt Fredriksen
Oreina
Oreina er slekt av biller i delgruppen (underfamilien) Chrysomelinae.
Utseende
Middelsstore, avlangt ovale, blanke, metallisk skinnende bladbiller. Antennene er litt fortykket mot spissen, knapt halvparten så lange som kroppen. Pronotum er rundet, mye bredere enn langt, ved roten nesten så bredt som dekkvingene.
Levevis
Slekten kan finnes på mange ulike planter. Disse billene føder levende avkom (larver), de legger ikke egg.
Utbredelse
Slekten er utbredt i Europa.
FoX Linux
FoX Linux er en tidligere Linuxdistribusjon fra Italia som var basert på Fedora. Distribusjonen rommet på en enkelt CD.
Distribusjonen benyttet skrivebordsmiljøet KDE. Distribusjonen støttet datamaskinarkitekturen 32-biter i686.
Fergana Challenger
Fergana Challenger er en profesjonell tennisturnering som blir spilt på hardcourt. Den er en del av Challenger-touren, og ble opprettet i 2000.
Den blir spilt hvert år i Fergana i Usbekistan.
Norges Frisbeeforbund
Norges Frisbeeforbund (NFF) var fra 1979 til 2009 Norges nasjonale forbund for frisbeesport.
Opprinnelig navn på forbundet var Norges Frisbee Forbund. Forbundet ble stiftet i 1979 av Noble Stibolt i SportCo AS. De hadde agenturet på import av frisbeer, og stiftet med Tore Rismyhr fra Nesøya Frisbee Klubb Norges Frisbee Forbund med Arne Trosdal som første president. I 1996 ble Norges Frisbee Forbund innlemmet i Norges Idrettsforbund. På et ekstraordinært forbundsting 8. november 2009 vedtok forbundet med virkning fra 1. januar 2010 å slå seg sammen med Norges Amerikansk Fotball og Cheerleading Forbund og Norges Lacrosse Forbund til et nytt fleridrettsforbund kalt  Norges Amerikanske Idretters Forbund (NAIF). Frisbee utgjør en av fire seksjoner i NAIF.
Forbundet arrangerte konkurranser i blant annet frisbeegolf og lagøvelsen ultimate.
Romeo + Juliet
Romeo + Juliet er en amerikansk romantisk dramafilm fra 1996 regissert av Baz Luhrmann. Den er basert på Shakespeares skuespill Romeo og Julie. I denne filmen presenteres en ny og annerledes vri på den kjente klassikeren om Romeo og Julie. Handlingen er lagt til et oppdiktet sted i USA i 1990-årene. Hovedrollene som Romeo og Julie spilles av Leonardo DiCaprio og Claire Danes.
Den ble forholdsvis godt mottatt av film-kritikerne, og ble en moderat publikumssuksess.
Handlingsreferat
I Verona Beach blir den kriminelle gjengen Capulets ledet av Fulgencio og Gloria Capulet. Deres rivaliserende gjeng Montagues blir ledet Ted og Caroline Montague. En skuddveksling bryter løs mellom Montagues og Capulets, noe som forårsaker kaos over hele byen. Politimester Prince, irettesetter familiene, og advarer dem om konsekvensene av deres oppførsel. Benvolio og Romeo får vite om en Capulet-fest den kvelden som de bestemmer seg for å ødeleggee. De møter en annen venn, Mercutio, og går til Capulet-herskapshuset. Romeo møter Juliet, og de to blir umiddelbart forelsket - begge uvitende om hvem den andre egentlig var. Tybalt oppdager Romeo, og lover å drepe ham for å ha invadert familiens hjem.
Etter at Romeo forlater festen, oppdager han at han og Juliet kommer fra to fiendtlige familier. Men Romeo sniker seg likevel tilbake for å møte Juliet igjen. Romeos far Laurence går med på at de burde gifte seg, i håp om at et slikt ekteskap endelig kan gjøre slutt på feiden. Tybalt møter Mercutio og Romeo på en strand. Romeo forsøker å inngå fred, men Tybalt angriper ham. Mercutio blir dødelig såret. Rasende jager Romeo etter Tybalt, og skyter ham. Politimester Prince mener at Romeo burde forlate byen, og han skjuler seg hos sin far Laurence. I mellomtiden bestemmer Fulgencio at Juliet burde gifte seg med Dave Paris, guvernørens sønn. Juliet nekter, og Fulgencio truer med å fornekte henne fra familien deres. Juliet stikker av og oppsøker Laurence. Hun ber dem hjelpe henne, og hun truer med å begå selvmord.
Om filmen
Filmen fikk forholdsvis gode kritikker, noe som gjenspeiles i at den har oppnådd 72 % på Rotten Tomatoes.
Den ble belønnet med tre BAFTA-priser (musikk, manus og design), to priser ved Berlin International Film Festival (Sølvbjørnen og Alfred Bauer award) og en ved MTV Movie Award (til Claire Danes).
Viking Cruises
Viking (tidligere kjent som Viking Cruises) er et cruiseselskap som opererer cruisebåter i markedene river, ocean, og ekspedisjonscruise. Hovedkontoret ligger i Basel i Sveits. I tillegg har de en markedsføringsavdeling i Los Angeles i California.
Rise, Vulcan Spectre
Rise, Vulcan Spectre er et studioalbum med det norske thrash metal-bandet Nekromantheon, utgitt i 2012. Albumet vant Spellemannprisen samme år i kategorien for metal.
Viking Cruises
Selskapet er delt inn i de tre avdelingene Viking River Cruises, Viking Ocean Cruises og Viking Expeditions. Fra og med februar 2020 har Viking operert med en flåte av 75 elvebåter og seks sjøgående cruiseskip som tilbyr cruise på elve- og sjøgående båter i Nord-og Sør-Amerika, Karibien, Europa, Russland, Egypt, Kina og Sørøst-Asia.
Utvikling
Selskapet ble etablert av Torstein Hagen i St. Petersburg i Russland som Viking River Cruises i 1997. Hagen hadde blitt involvert i cruisedrift som konsulent hos McKinsey og Co. som hjalp Holland America Line gjennom oljekrisen i 1973. Hagen var også administrerende direktør i Royal Viking Line tidlig på 1980-tallet, og begynte etterhvert å tjene gode penger i de russiske equity-markedet. Av pengene fra Russland kjøpte Hagen seg opp til en kontrollerende eierandel i et nederlandsk rederi som gikk konkurs på midten av 1990-tallet, hvor han selv nesten ble personlig konkurs. I 1997 hjalp Hagen noen russiske oligarker med å kjøpe et rederi, og til gjengjeld solgte de ham fire billige elvebåter. Dette ble starten av de som vi i dag kjenner som Viking River Cruises.
1997–2010: Hurtig ekspansjon
I 2000 kjøpte Viking KD elvecruise i Europa, noe som brakte Vikings flåte opp til 26 båter og gjorde Viking River Cruises til verdens største elvebåtrederi. Dette er en posisjon som selskapet har beholdt. Viking valgte å fornye båtene, og endret sitt demografiske mål mot eldre akademiske nordamerikanere. Ved å fjerne aktiviteter, som treningsrom og basseng, kunne Viking øke antall passasjerer og dermed øke fortjenesten per tur. Samme år inngikk selskapet et samarbeid med salgsagenter i Storbritannia og USA, og åpnet sin egen salgsavdeling i California. De ansatte deres første markedsføringfirma året etter, som hadde et mål mot eldre amerikanere i Nord-Amerika. Selskapet fortsatte å utvide seg til Kina i 2004 med Yangtze River cruise. Innen 2007 opererte rederiet 23 skip i Europa, Russland og Kina. I 2009 begynte Viking å forske og ta i bruk fartøy med hybridløsning som skal bruke opp til 20 prosent mindre drivstoff enn vanlige elvebåter.
2011–2019: Vekst og modernisering
I 2011 begynte en ny epoke i veksten av selskapet når de begynte å sponse PBS' Masterpiece Theatre, og gikk ut med at de skulle bygge 40 skip i løpet av en femårsperiode av den nye typen kalt "Longship". Longship-designet maksimerte antall passasjerer om bord ved blant annet å omorganisere skipet innvendig. I 2013 døpte Viking hele 10 skip i løpet av en dag, men de slo først Guinness-rekorden i 2014 da de i løpet av to dager døpte 16 båter. Innen utgangen av 2013 hadde selskapet brukt ca. 400 millioner dollar i markedsføring gjennom e-poster, tv-reklamer, internettannonser og andre former for markedsføring. I mai 2013 endret selskapet navn fra Viking River Cruises til Viking Cruises da de annonserte lanseringen av Viking Ocean Cruises, bestående av en i dag verdensberømt flåte av luksuriøse cruiseskip.
I oktober 2017 gikk Viking ut med at de holder på å utvikle verdens første cruiseskip med flytende hydrogen som framdrift. Når skipet er ferdig vil det være 230 meter lang og romme 900 passasjerer og 500 mannskap. Skipet vil være av samme design og størrelse som Viking Star-klassen.
Inngangen til 2018 var en milepæl for Vikings driftsavdeling da selskapet hadde nådd en omsetning på tre milliarder dollar, årlig passasjerantall var økt til over 440 000 og rederiet sysselsatte mer enn 8000 ansatte. Viking annonserte også at de begynte å se på mulighetene for å starte elvecruise i Nord-Amerika, noe som mange passasjerer lenge hadde ønsket. Selskapet satset på oppstart på Mississippi-elven i 2021, og innen 2027 er planen å ha seks båter i drift på elvene. Skipene som skal bli bygget og chartret av selskapet Edison Chouest, vil bli fem dekk høye og vil kunne føre 400 passasjerer. Kostnaden per båt vil bli mellom 90 millioner dollar og 100 millioner dollar. Cruisene vil gå mellom New Orleans og Memphis samt mellom St. Louis og St. Paul.
2020–nå: Omprofilering og nye eventyr
I januar 2020 forkortet selskapet navn til Viking, av den årsak at de ikke ønsker å profilere seg som et cruiserederi, men heller et rederi som legger vekt på destinasjonene man besøker og erfaringene man høster. Samme år annonserte Viking lanseringen av Viking Expedition, med planlagt oppstart i 2022. Viking vil bygge ekspedisjonsskip på Vard Søviknes i Norge, og de to første skal hete Viking Polaris og Viking Octantis. Det ble også kunngjort at det første elvecruiset i USA skulle starte i august 2022 på Mississippi-elven.
River Cruises
Viking River Cruises tilbyr cruise langs elvene i Europa, Russland, Kina, Sørøst-Asia og Egypt. Selskapet har planer om å ekspandere inn i USA langs Mississippi-elven i 2022. Vikings europeiske skip har en gjennomsnittlig kapasitet på 190 passasjerer; sine russiske skip' kapasitet på litt over 200 og dens Kina skipet  opp til 256 passasjerer. Fra 2019 opererte Viking River Cruises en flåte av 76 eide og chartrede fartøy.
Ocean Cruises
Viking Ocean Cruises ble dannet i 2013. Deres første fartøy, Viking Star, kom i drift i 2015 med ruter i Skandinavia, De britiske øyer, Østersjøen og Middelhavet. Viking Sea sluttet seg til flåten i 2016;, og i sitt tredje og fjerde skip, Viking Sky og Viking Sun, ble kom i 2017. Viking ' s femte ocean skip, Viking Orion, ble kom i juni 2018. Å være en tredjedel av størrelsen av mange cruiseskip som bygges av de større cruiseselskapene gjør at Viking Star-klassen kommer inn i havner som de større skipene ikke kommer inn i. Fartøyenes lengde erer 227,2 meter (745.4 ft); bredde er 28,79 m (94.5 ft ); dypgående 6,3 m (20.7 ft.), med en brutto tonnasje på 47,800 BRT. De fire skipene ble bygget ved Fincantieri shipyard i Ancona, Italia, og det Skandinaviske påvirkede, modernistiske interiøret ble utviklet av London selskapet SMC Design og Los Angeles selskapet Rottet Studio.
Viking Ocean skipene tilbyr cruise i Nord-Europa, Baltikum, Amerika, Karibien, Middelhavet, Asia, Australia og New Zealand. Skipene ligger lengre i havn enn vanlige cruiseskip for at passasjerene skal se og lære destinasjonen sin bedre. Viking Ocean Cruises skip frakter 930 passasjerer og har et mannskap på 550.
I desember 2017 lanserte Viking sitt første verdenscruise med avgang i fra Miami, gjennom Panama-kanalen, og videre gjennom fem kontinenter, 35 land, og 64 havner før det 141 dager lange cruises lag til kai London. I mai 2018 annonserte Viking at de ville starte ett nytt verdenscruise kalt Ultimate World Cruise som skulle bli verdens lengste verdenscruise på 245 dager, 59 land og 113 havner med skipet Viking Sun. Turen ble avsluttet tidligere enn ventet på grunna av Covid-19-pandemien som satt en stopper for cruiset.
Ekspedisjonscruise
I oktober 2019 gikk Viking ut med at de første seilingene skulle foregå i polare farvann ved Antarktis og Svalbard/Grønland. Men under den offisielle lanseringen av Viking Expeditions i Januar 2020 annonserte Viking at fartøyene skulle bli noe mindre for å kunne få plass i slusene og vassfragene på "The Great Lakes" i Nord-Amerika. Viking Octantis , skal etter planen, leveres i Januar 2022, og Viking Polaris samme år i August. Viking vil også sammerbeide med forskere fra National Oceanic and Atmospheric Administration (NOAA) for at de kan kunne forske på miljø og klima under seilasen, i tillegg til foredragshold for passasjerene.
Sponsing
Siden 2011 har Viking sponset programmene på PBS's Mesterverk Theatre, inkludert Downton Abbey, Sherlock og Poldark,, og er en sponsor av National Geographic's Geni, en serie om livet til Albert Einstein. Viking har også sponset Los Angeles Philharmonic på Hollywood Bowl, Metropolitan Opera, BBC, Munch-Museet i Oslo, Norge, og Marias Teater i St. Petersburg, Russland.
Ulykker og hendelser
11. september 2016 kolliderte Viking Freya med en bro i nærheten av Erlangen i Tyskland. Styrehuset ble knust og to av mannskapet ombord ble drept.
23. mars 2019 sendte Viking Sky ut et Mayday-anrop på Hustadvika etter full black-out ombord. Seks av Norges fjorten rednindshelikopteret ble sendt for å starte evakuering av de 1373 personene ombord. Etterhvert fikk skipet i gang igjen motorene og fartøyet fortsatte for egen maskin, under assistanse av slepebåt, ferden inn mot Molde havn. Senere gikk skipet til Sterkoder i Kristiansand for reparasjoner. Ingen ble hardt skadet under hendelsen.
29. mai 2019, under en sightseeing tur på elven Donau, kolliderte Viking Sigyn med en liten turbåt, <i id="mwB-M">Hableány</i>, i Budapest, Ungarn. Hableány sank med 35 personer om bord, hvorav 28 døde. 11. juni 2019, ble båten båten hentet opp fra elva og avsatt på en lekter ved hjelp av en flytekran. Kapteinen på Viking Sigyn, Jurij Chaplinsky fra Odessa, Ukraina,   ble arrestert og holdt i varetekt, mistenkt for uaktsom ferdsel på sjøen og uaktsomt drap. Han ble løslatt mot kausjon den 11. juni 2019. I henhold til Viking River Cruises var Chaplinsky også om bord på Viking Idun da båten kolliderte med oljetankeren Chemical Marketer, men skal ikke ha vært Kapteinen ombord..Rapporter fra det ungarske aktoratet uttalte at han var kaptein på Viking Idun under hendelsen i Terneuzen. Den nederlandske havarikommisjonen ville ikke gå ut med identiteten til Kapteinen under hendelsen 1. april 2019. En rapport fra Ungarn i midten av oktober uttalte at kapteinen på Sigyn, Jurij Chaplinsky, var ikke svekket på tidspunktet for ulykken og var på broen når hendelsen inntraff. Kapteinen uttalte senere at han "rett og slett ikke la merke til" båten. Selv om nyheter uttalte at han ikke var å "skyldes" for ulykken, forble Kaptein Chaplinsky varetektsfengslet på bakgrunn av at han ikke tilbydde bistand etter at ulykken inntraff ifølge CBS News.
På kvelden den 5. juni 2019, et Viking-skipet, som sies å være Viking Var, ødela slusen i Riedenburg, på Rhinen–Main–Donau-Kanalen. Etter sammenstøtet hadde man problemer med å lukke slusen. Ingen ble skadet i ulykken. Reparasjon var ventet å ta to til tre uker å fullføre. Vitner fortalte senere at skipet ikke var Viking Var men søsterskipet Viking Tir.
Ljudmila Mikhailovskaja
Ljudmila Nikolajevna Mikhailovskaja (russisk: Людмила Николаевна Михайловская født 21. oktober 1937 i St. Petersburg) er en tidligere sovjetisk volleyballspiller som deltok i de olympiske leker 1968 i Mexico by.
Mikhailovskaja ble olympisk mester i volleyball under OL 1968 i Mexico by. Hun var med på det sovjetiske laget som vant volleyballturneringen for damer foran Japan og Polen. Åtte lag deltok, det ble spilt en enkeltserie og alle lagene møttes én gang. Sovjetunionen vant alle sju kampene. Mikhailovskaja spilte seks kamper i OL-turneringen.
East Fairfield (Ohio)
East Fairfield er et kommunefritt område (unincorporated community) i Columbiana County, i delstaten Ohio i USA.
Historie
East Fairfield ble opprettet i 1803. Med byggingen av jernbanen, skiftet aktiviteten vekk fra East Fairfield, og stedets befolkning minket. Et postkontor kalt East Fairfield ble opprettet i 1828, og var i drift til 1906.
Wiederau
Wiederau er en landsby Pegau, Landkreis Leipzig i Tyskland. Landsbyen ligger ved Weiße Elster sør for Leipzig. I landsbyen står et barokkslott reist rundt år 1700. I 1737 skrev Johann Sebastian Bach kantaten Angenehmes Wiederau (BWV 30a) som hyllest til innehaveren av Wiederau slott og gods, Johann Christian von Hennicke.
Karshi Challenger
Karshi Challenger er en profesjonell tennisturnering for menn som blir spilt på hardcourt. Den er en del av Challenger-touren, og ble opprettet i 2007.
Den blir spilt hvert år i Qarshi i Usbekistan.
Robert de Limesey
Robert de Limesey (eller Robert de Limesy, Robert de Limesi eller Robert of Limesy; død 1. september 1117) var en engelsk katolsk biskop. Han ble biskop av Chester i 1085, men fra da bispesetet hans ble flyttet i 1102 var hans tittel biskop av Coventry.
Bakgrunn
Robert de Limesey kan ha vært av baronfamilie, ettersom navnet hans angir et territorium. Robert de Limesey fikk flere barn, formodentlig før han ble biskop. Hans datter Celestria grunnla senere Ronton Priory i Staffordshire. En annen datter, hvis navn er ukjent, giftet seg med Ralph de la Mare, og grunnla senere et priorat i Fillongley i Warwickshire. Moren av hans sønn Richard fikk til sitt medgift en eiendom ved Frankton i Warwickshire.
Biskop
Robert var kapellan til kong William I av England frem til da kongen nominerte ham til bispestolen i Chester den 25. desember 1085. Robert ble bispeviet i 1086.
På et tidspunkt under erkebiskop Lanfranc av Canterburys siste år, kunne biskop Robert overta abbediet Coventry og gjøre det til nytt sete for sitt bispedømme, og kan klarte å etablere seg der permanent etter erkebiskop Lanfrancs død. Coventry var et velstående abbedi, rikere enn Chester, og ved å gjøre Coventry til katedral, kunne biskop Robert forøke sin bispestols inntekter ganske betraktelig.
I 1102 var biskop Robert en av de biskoper, sammen med Gerard, erkebiskop av York, og biskop Herbert de Losinga av Norwich, som vendte tilbake fra Roma og kunne fortellee kong Henrik I av England at pave Paschalis II hadde fortalt dem privat at kong Henrik kunne gi biskopene investitur slik som før, såfremt det var gode ov verdige menn. Dette skjedde midt mens investiturstriden, og paven benektet senere at noe slikt tilsagn var blitt gitt. Biskop Robert hadde vært del av en kongelig sendeferd til den pavelige kurie for å søke en løsning på striden mellom kongen og erkebiskop Anselm av Canterbury vedrørende lekmannsinvestituret. Biskop Robert hadde også egne ærender i Roma; han søkte pavens tillatelse til å overføre sin bispestol fra Chester til Coventry. På dette punktet var biskop Roberts bestrebelser kronet med hell; han vikk pavens godkjenning.
Men hva gjaldt investiturpåstanden nøyde ikke paven seg med å benekte biskop Roberts påstand når den kom ham for øre; pave Paschalis ekskommuniserte alle tre biskoper. Sammen med biskopene William Giffard av Winchester, Samson av Worcester, Ralph Luffa av Chichester, erkebiskop Gerard av York, og biskop Herbert de Losinga, skrev biskop Robert i 1106 til erkebiskop Anselm, som da var i landflyktighet på grunn av investiturkrisen, og oppfordret ham til å vende tilbake til England. I 1106 kom det til forlik mellom pave og konge, og paven benådet da Robert og de andre biskopene.
Robert døde den 1. september 1117.
Episkopalgenealogi
Hans episkopalgenealogi er:
Joachim von Ribbentrop
Ulrich Friedrich Wilhelm Joachim von Ribbentrop (født 30. april 1893 i Wesel i Tyskland, henrettet 16. oktober 1946 i Nürnberg) var utenriksminister i Nazi-Tyskland fra 1938 til 1945. Han var general (Obergruppenführer) i Schutzstaffel (SS), nazistenes paramilitære elitestyrke, og hadde bakgrunn som diplomat og forretningsmann. Han spilte en nøkkelrolle i forhandlingene om Antikominternpakten mellom Tyskland og Japan i 1936, og senere Molotov–Ribbentrop-pakten mellom Tyskland og Sovjetunionen i 1939. Han spilte en underordnet rolle i forbindelse med forhandlingene om Münchenavtalen i 1938.
Ribbentrop trodde at Frankrike og Storbritannia ikke ville gå til krig for å redde Tsjekkoslovakia eller Polen. Han hevdet at Storbritannia ville la seg skremme til nøytralitet. Han trodde ikke at USA var en seriøs motstander for Tyskland. Ribbentrop var ved innledningen til andre verdenskrig talsmann for invasjon av Tsjekkoslovakia og Polen. Han fikk stadig svekket innflytelse etter 1939 da diplomati fikk mindre å bety.
Ribbentrop var mot den tyske invasjonen av Sovjetunionen i 1941. Ribbentrop hadde en egen evne til å ta tak i halvtenkte ideer fra nazistlederen Adolf Hitler og utbrodere disse til store visjoner. Internt i Hitlers regime rivaliserte han blant annet med riksmarskalken Hermann Göring og ideologen Alfred Rosenberg.
Ribbentrop ble involvert i politikk i tiden omkring Hitlers maktovertakelse i 1933. Han hadde da bak seg en karriere som vellykket forretningsmann innenfor handel med vin og sprit. Ribbentrop var den eneste ledende nazisten med jødisk omgangskrets. Han ble som utenriksminister involvert i gjennomføringen av Holocaust, nazistenes folkemord på jødene før og under krigen.
Etter andre verdenskrig stilte de allierte seiersmaktene Ribbentrop for retten i Nürnbergprosessen sammen med andre tyske toppledere som ikke hadde begått selvmord etter krigsnederlaget. Han ble dømt til døden og hengt.
Familiebakgrunn
Joachim Ribbentrop ble født i Wesel i Rhinprovisen, uten adelspredikatet «von». Faren Richard Ulrich Friedrich Wilhelm Ribbentrop (1859–1941) var oberstløytnant i artilleriet og utmerket seg i første verdenskrig. Moren var Johanne Sophie Hertwig (1860–1902), og han hadde en eldre bror og en yngre søster. Familienavnet skriver seg fra gården Ribbentrup nær Salzuflen i Lippe-Detmold.
Han tilbragte mye av barndommen ved Schloß Wilhelmshöhe i Kassel der faren ble stasjonert. Omkring 1900 ble faren stasjonert i Metz, på det tidspunktet en tysk garnisonsby. Ribbentrop husket faren som en streng og fjern figur. Som enkemann giftet faren seg med Deta von Prittwitz und Gaffron, som kom fra et dynasti av prøyssiske godseiere.
I Metz var fransk språk vanlig, familien reiste til Frankrike på ferie og Ribbentrop gikk en periode på en franskspråklig skole i Grenoble. I et par år (mens faren var ute av tjeneste) bodde familien i feriebyen Arosa, i Graubünden i Sveits. I Arosa ble Joachim og broren kjent med mange i byens internasjonale miljø. Sammen med broren reiste han i 1909 til London for å lære engelsk hos bekjente fra Arosa.
Gina Carano
Gina Joy Carano (født 16. april 1982 i Dallas i Texas) er en amerikansk skuespillerinne og tidligere MMA-utøver. Hun var regnet som en av MMA-sportens fremste, og har sin bakgrunn fra thaiboxing.
Joachim von Ribbentrop
Familiebakgrunn
Han presterte under middels på gymnaset. Etter at han var 15 år gammel tok han ingen formell utdanning. Som voksen hadde han vansker med å skrive sammenhengende, i tillegg hadde han en tendens til avsporinger og assosiasjoner under drøftinger.
Gina Carano
Idrettskarriere
I 2014 var hun i samtaler med UFC om en kamp mot Ronda Rousey, som på tidspunktet var daværende tittelholder i bantamvekt og dominerte kvinnelig MMA. Kampen ble aldri noe av fordi Carano valgte å trekke seg som følge av avtalebrudd og respektløse utspill fra UFCs sjef Dana White sin side. Carano hadde ikke trent mot profesjonell kampsport på nesten fem år og satte som krav at hun fikk trene i et halvt år i stillhet før kampen ville bli offentliggjort. I stedet begynte White allerede dagen etter å diskutere samarbeid med Carano i offentligheten. Da White i tillegg sendte en henne en melding med nedlatende innhold bestemte hun seg for å trekke seg. White beklaget senere sin oppførsel overfor Carano.
Morphocarabus
Carabus (Morphocarabus) er en underslekt av billene i delgruppen (underfamilien) jordløpere (Carabinae) i familiegruppen løpebiller.
Utseende
Underslekten omfatter middelsstore, svarte Carabus-arter. Dekkvingene er litt pæreformede med læraktig oveflate.
Levevis
Artene kan finnes både i skog og i åpne landskaper. De er nattaktive, bakkelevende rovdyr.
Utbredelse
Underslekten er utbredt i Europa, Midtøsten og Sentral-Asia.
Joachim von Ribbentrop
Familiebakgrunn
Ribbentrop snakket flytende fransk og engelsk, og skal etter første verdenskrig fortsatt ha snakket tysk med svakt engelsk tonefall etter opphold i Storbritannia og i Canada.
Opphold i Canada
I 1910 reiste de to brødrene til Canada for å besøke bekjente. Joachim bodde i Canada til 1914. Han begynte først i banklære og arbeidet fra 1912 i det kanadiske jernbaneverket. Han hadde forskjellige jobber, blant annet på anlegg og som gårdsarbeider. Joachim Ribbentrop var der kjent som en pen, veloppdragen og munter gutt. Han bodde også en periode i New York der han skrev reportasjer for dagsaviser.
Han så for seg en fremtid i Canada, og bosatte seg i 1913 i Ottawa. Ved hjelp av arven fra moren begynte han som forretningsmann med blant annet import av tyske viner. I Ottawa ble han kjent med prins Arthur, generalguvernør og dronning Victorias sønn, og hans prøyssiske kone.
Ribbentrop hadde idrettstalent og gjorde det godt i ridning og tennis. I Canada kom han med på skøytelandslaget i kunstløp og deltok i 1914 i turneringen Ellis Memorial Trophy mot USA.
Adelspredikatet «von»
Han overtalte den barnløse slektningen og familievennen Gertrude Charlotte von Ribbentrop, som tilhørte en gren av familien som hadde blitt adlet, til å adoptere ham (i 1925). Dette for at han kunne føre adelspredikatet «von» i navnet sitt. Hun hadde tapt formuen sin og avtalen innebar at Ribbentrop skulle betale henne en pensjon på 450 riksmark årlig. Göring ergret Ribbentrop ved å tiltale ham bare som «Ribbentrop» uten «von».
Første verdenskrig
Ved utbruddet av første verdenskrig var Ribbentrop i Canada. Han forlot Ottawa straks Storbritannia erklærte Tyskland krig i august 1914. Det nederlandske skipet han reiste med fra New York ble kontrollert av britisk marine i Den engelske kanal uten at han ble internert. Ribbentrop tjenestegjorde i kavaleriet både på østfronten og vestfronten til han ble såret i 1917. Han fikk jernkorset av første klasse for sin innsats og avsluttet tjenesten som premierløytnant («Oberleutnant»).
Etter å ha blitt såret gjorde han i seks måneder kontorarbeid i Konstantinopel (dagens Istanbul i Tyrkia) for de tyske styrkene i det ottomanske riket. I Konstantinopel ble han kjent med diplomatene Hans-Heinrich Dieckhoff og Wilhelm Fabricius, som var svogere av ingeniøren Albert Jenke som i sin tur ble gift med Ingeborg, Ribbentrops søster. Dieckhoff ble senere Tysklands ambassadør til USA og Spania. I Konstantinopel ble han venn av Franz von Papen.
Forretningsmann og ekteskap
Ribbentrop var en dyktig forretningsmann og skaffet seg blant annet retten til å selge whiskymerket Johnnie Walker. I 1920 giftet han seg med Anna Elisabeth («Annelis») Henkell, datter av den velstående vinprodusenten Otto Henkell i Wiesbaden. I de følgende årene arbeidet han i svigerfarens firma. Henkell var Tysklands ledende produsent av sekt. Den dominerende Annelis var trolig en viktig drivkraft i Ribbentrops karriere. Han ble medlem av viktige kulturelle og samfunnspolitiske foreninger og klubber i Berlin. Trolig var det Annelies som fikk ham til å søke karrière i nazipartiet.
Han etablerte seg som vin- og spritforhandler i Berlin og skaffet seg agenturene for flere fine franske merker Fra 1924 vokste omsetningen veldig etter at restriksjonene på handel med Frankrike ble opphevet. Agenturet for Johnnie Walker skaffet han seg ved å fly til Skottland, og lande på plenen på Walkers gods i Kilmarnock, noe som imponerte innehaveren. Ved hjelp av blant annet en god relasjon med generalkonsulen i Colombo utvidet han handelsvirksomheten til det sørlige India og Ceylon. Ribbentrop ble etter hvert en holden mann. Ekteparet fikk en posisjon i sosietetslivet og de flyttet inn i en moderne villa i Dahlem, en bydel i Berlin.
Ribbentrop ble en respektert figur i Berlins musikkliv ved at han arrangerte konserter. Noen ganger spilte han fiolin selv.
Flere av Ribbentrops gode kunder var velstående jøder, og Ribbentrop hadde jødiske venner som han regelmessig pleide omgang med. Forretningsmannen Ottmar Strauss var av jødisk opphav, og hjalp Ribbentrop finansielt og sosialt tidlig i karrieren. Herbert M. Gutmann, en av lederne av Dresdner Bank, var også blant dem som hjalp Ribbentrop finansielt. Gutmann flyktet til Storbritannia etter nazistenes maktovertakelse.
Gjennom Dieckhoff og Fabricius fikk Ribbentrop god tilførsel av diplomatisk sladder, men han var ikke populær ved Tysklands utenriksstasjoner; blant annet ville ambassadør Konstantin von Neurath ha minst mulig med ham å gjøre.
Barn
Sønnen Rudolf von Ribbentrop (1921–2019) tjenestegjorde i Waffen-SS' panserstyrker blant annet på østfronten. Han ble såret ved Kharkov og et småfly ble sendt for å hente ham ut, sønnen nektet å akseptere dette privilegiet fremfor sine yngre kamerater. Sønnen ga i 2008 ut boken Mein Vater Joachim von Ribbentrop og han skrev der at faren var forberedt på dødsstraff. Etter at sønnen Rudolf døde i 2019 levde fortsatt to av Ribbentrops barn.
Tidlig karriere i nazipartiet
I 1930 ble han en aktiv, men hemmelig støttespiller for nazipartiet og møtte Hitler samme år. Etter krigen hevdet han å ha møtt Hitler første gang i 1932. Ribbentrop inviterte Hitler hjem på middag i 1932, samme år besøkte han Hitler i Berghof. Hitler fikk på grunnlag av disse første møtene inntrykk av Ribbentrop som en verdensmann med gode forbindelser, noe nazipartiet manglet. Ribbentrops kone, Annelies, ble betatt av Hitlers visjoner for et storartet fremtid for Tyskland. Begge ble medlemmer av NSDAP i 1932. Ribbentrop hadde da allerede lenge støttet partiet økonomisk.
Han møtte Goebbels første gang i Wiesbaden i 1928, hvor de to hadde da en lengre samtale. Ribbentrops engasjement i partiet hadde trolig lite med ideologi å gjøre, han var blant annet ikke særlig antisemittisk. I 1920-årene var han lite politisk aktiv og hadde ikke støttet hverken moderate eller liberale konservative partier.
Ribbentrop ble medlem av SS i mai 1933 med graden Standartenführer (tilsvarende oberst). Han ble forfremmet to ganger i 1935 og i 1936 ble han Gruppenführer (tilsvarende omtrent general eller generalløytnant). Ribbentrop ble ikke forfremmet etter at han ble utenriksminister.
Den nazistiske maktovertakelsen
Ribbentrops villa i Dahlem fungerte som møtested for Hitler og Franz von Papen da de i 1932 planla å danne en koalisjon som skulle erstatte Kurt von Schleicher. Ribbentrop fungerte som formidler mellom nasjonalsosialistene og de konservative.
Ved opptakten til Hitlers maktovertakelse møttes statssekretærene Otto Meissner og Oskar von Hindenburg, Hitler selv, samt Göring, Wilhelm Frick og Franz von Papen hjemme hos Ribbentrop i hans villa i Dahlem. Dette skjedde den 22. januar 1933. Denne kvelden gikk den unge Hindenburg med på å kjøpslå med nazistene. Ribbentrop spilte her en rolle som mellommann mellom Hitler på den ene siden og Papen/Hindenburg på den andre da Hitler ble kansler i 1933. Når forhandlingene gikk i stå, var Ribbentrop behjelpelig med å få samtalene i gang i igjen.
Det er uklart hvor mye Ribbentrop bidro til å hjelpe Hitler til makten i løpet av disse kritiske dagene i januar 1933. Omkring 27.–28. januar medvirket han trolig til å overbevise Papen om å inngå i en hovedsakelig konservativ regjering, med Hitler som kansler og Papen som visekansler. Mandag den 30. januar 1933 ble Hitler utnevnt til kansler av Hindenburg.
Tidlig virke i nazistaten
Ribbentrop ble medlem av det nasjonalsosialistiske partiet i 1932 og av SS i 1933. Han gjorde raskt karriere. Mye av den gamle garden i partiet mislikte ham, da han ble sett på som en opportunist. For å kompensere dette opptrådte han på en fanatisk måte, som nesten grenset til det karikerte. I denne perioden ble han også en svoren antisemitt.
Han hadde gjort stort inntrykk på Hitler med sine kunnskaper om utenrikspolitikk, og ble hans viktigste rådgiver i utenriksspørsmål. Selv om han utvilsomt hadde store kunnskaper om dette, var det først og fremst med smiger han gjorde karriere, og han fortalte Hitler det han ønsket å høre og gikk gjerne lenger enn hva Hitler hadde foreslått. De profesjonelle diplomatene i utenriksdepartementet hadde ofte et annet syn på sakene.
Neurath (utenriksminister i riksregjeringen), Rosenberg (leder for partiets utenriksavdeling) og Ribbentrop konkurrerte om utforming av utenrikspolitikken og var stadig i tottene på hverandre.
Ribbentrops intrigespill
Von Ribbentrop var dårlig likt av de andre nazistene, i begynnelsen med noen få unntak som Hitler og Heinrich Himmler. Ribbentrop var til å begynne med høyt ansett av Hitler, noe som er nevnt som et eksempel på Hitlers manglende eller ustabile evne som menneskekjenner. Hitler mistet i løpet av krigen respekten for Ribbentrop.
Gina Carano
TV- og filmkarriere
Carano var med i sin første film i 2009 og har siden gjort det til sin karriere.
Tashkent Challenger
Tashkent Challenger er en profesjonell tennisturnering for menn som blir spilt på hardcourt. Den er en del av Challenger-touren, og ble opprettet i 2008.
Den blir spilt hvert år i Tasjkent i Usbekistan.
Gina Carano
TV- og filmkarriere
I 2019 var hun med i TV-serien The Mandalorian på Disney+ som karakteren Cara Dune, men ble løst fra kontrakten etter utspill på sosiale medier.
Joachim von Ribbentrop
Ribbentrops intrigespill
Ifølge den britiske historikeren Alan Bullock var utnevnelsen av Ribbentrop en av de «sletteste» mennene Hitler ga et høyt embete. Den amerikanske historikeren William L. Shirer beskriver Ribbentrop som «udugelig og doven».
Etter krigen ble diplomaten Ernst von Weizsäcker spurt om hvordan Hitler kunne finne på å utnevne Ribbentrop: Hitler la ikke merke til Ribbentrops meningsløse babbling fordi han selv sto for all snakkingen, svarte Weizsäcker.
Hitler unngikk rutinemessig å invitere Ribbentrop til selskapelige sammenkomster, selv om han bodde vegg i vegg med rikskanselliet. Ribbentrop var ikke del av den innerste krets rundt Hitler, til forskjell fra rivalen Goebbels. I stedet ble Walther Hewel, Ribbentrops adjutant, innviet i Hitlers tanker og nære krets.
Ribbentrop ble mislikt blant annet på grunn av metodene han brukte for å smiske seg inn på Hitler. Han snakket ofte med de som hadde sittet i møte med Hitler eller spist mat med ham, for å finne ut av Førerens tanker. Dagen etter presenterte han det Hitler hadde sagt dagen før til Hitler, bare mer radikalt. Der Hitler sa grått, sa Ribbentrop dagen etter svart. Hitlers personlige sekretær Martin Bormann, Goebbels og Speer mente at Ribbentrop var et null.
Hitler sa en gang: «Det er så greit med Ribbentrop, han er alltid så radikal. Alle de andre folkene mine, de kommer hit med problemene sine, de er engstelige og sier vi må være forsiktige. Med Ribbentrop er det motsatt. Han må jeg bremse – det er mye bedre.»
Ribbentrop bygger seg opp i utenrikssaker
Ribbentrop overbeviste Hitler om at han kunne skaffe mer pålitelige opplysninger om forholdene utenlands enn det som kom gjennom offisielle kanaler. I 1934 ble han rådgiver for regjeringen i nedrustningsspørsmål (Außenpolitischer Berater und Beauftragter der Reichsregierung für Abrüstungsfragen) underlagt Neurath. Tyskland hadde på dette tidspunktet trukket seg fra nedrustningskonferansen i Genève. I 1935 ble han befordret som ambassadør (Außerordentlichen und Bevollmächtigten Botschafter des Deutschen Reiches). Ett år senere sluttet Tyskland og Japan seg til Antikominternpakten, hvor Japan og Tyskland forpliktet seg til bekjempelse av den kommunistiske internasjonale.
Ribbentrop ble medlem av riksdagen i 1934. Hans «Büro Ribbentrop» (eller «Dienststelle») for «utenrikspolitisk informasjon» konkurrerte med både partiapparatet, herunder kontoret til Alfred Rosenberg, og med utenriksdepartementet. Ribbentrop-kontoret holdt til rett overfor utenriksdepartementet i Wilhelmstrasse. I denne rollen imponerte Ribbentrop Hitler. Kontoret ble drevet for partiets midler. Ribbentrop-kontoret ble bemannet av journalister, arbeidsledige forretningsmenn og partimedlemmer med ambisjoner om karriere i diplomatiet. Ribbentrop hadde som Hitler en negativ holdning til den ordinære utenrikstjenesten.
Antikominternpakten med Japan undertegnet Ribbentrop den 25. november 1936. Pakten hadde et hemmelig tillegg om hvordan de skulle forholde seg ved et eventuelt angrep fra Sovjetunionen.
Utsending til London
I 1935 ble Ribbentrop sendt til London som «gesandt i særlig misjon». Der fikk han, bak ryggen på den ordinære utenrikstjenesten, på plass en den tysk-britiske flåteavtalen som gikk med på at den tyske flåten kunne være 35 % av den britiske.
I 1936 ble Ribbentrop utnevnt til tysk ambassadør i London, hans oppdrag var særlig å forhandle frem en britisk-tysk allianse, noe britene avviste. Neurath hadde regnet med at Ribbentrop ville mislykkes i London.
Ribbentrop oppnådde bare å gjøre britisk UD mer mistenksom med sin arrogante oppførsel. Göring kritiserte utnevnelsen av Ribbentrop som han mente ikke var kvalifisert. Ribbentrop hadde flere innflytelsesrike venner og bekjentskaper i Storbritannia. I Berlin antok man at Ribbentrop kjente Wallis Simpson som ble gift med Edvard VIII.
Winston Churchill, som da var parlamentsmedlem, hadde en lengre samtale med Ribbentrop i 1937. Ifølge Churchill ønsket Ribbentrop britisk aksept for at Tyskland fikk frie hender i Øst-Europa, særlig Polen og Danzig, for få plass til sin store befolkning. Churchill poengterte overfor Ribbentrop at England aldri ville godta at Tyskland fikk herredømme i Sentral- og Øst-Europa. Ribbentrop svarte krig i så fall ikke var til å unngå og at der Führer allerede hadde bestemt seg. Ved rettsoppgjøret etter krigen ga Ribbentrop en annen fremstilling av møtet.
Ribbentrop hadde vide fullmakter og drev forhandlinger uten å koble inn den ordinære utenrikstjenesten. Dette ledet til konflikt om myndighets- og ansvarsområde med utenriksdepartementet. Avvisningen i London gjorde Ribbentrop til en motstander av britene, som han anså ikke var egnet til å gå i koalisjon med noen. Han dannet seg samtidig også den oppfatning at britene heller ikke ville sette seg i mot tysk overherredømme på det europeiske kontinent.
Tysk utenriksminister
Ribbentrop var Tysklands utenriksminister fra 1938 og til like før krigens slutt i 1945. Ribbentrop var særlig i den tidlige fasen av andre verdenskrig en talsmann for utvidelse av krigen.
Konstantin von Neurath ble avsatt som utenriksminister (riksminister for Auswärtiges Amt) 4. februar 1938 etter Blomberg-Fritsch-affæren og Ribbentrop overtok. Samtidig ble Wilhelm Keitel sjef for det nyopprettede Oberkommando der Wehrmacht. Ifølge Shirer var utrenskingene og omorganiseringen 4. februar 1938 et vendepunkt og en milepæl på Tysklands vei mot krigen.
Da Ribbentrop kom tilbake til Berlin som ny utenriksminister ble Görings forhold til Hitler vanskeligere. Ribbentrop var slu og forsøkte å bli den nye stjernen hos Hitler. Ribbentrops suksess i London og Roma hadde gjort ham populær hos Hitler, mens Göring alltid så seg selv som nummer 2 i riket etter Hitler. Ribbentrop og Göring hadde svært ulike oppfatninger om utenrikspolitikken, og Hitler brydde seg lite om den harde rivaliseringen mellom de to. Ribbentrop fulgte Hitler i ett og alt for å vinne hans gunst. Han var i stadig i frykt for å miste Hitlers velvilje og våget under krigen knapt å ta ferie.